МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,

Рег. № 8121р-19321, Екз. ….
16.10.2026 г.
О  Б  Я  В  Л  Е  Н  И  Е

На основание чл. 10а, ал. 2 от Закона за държавния служител и чл. 14 от Наредбата за провеждането на конкурсите и подбора при мобилност на държавните служители, заповед рег. № 8121 К - 15546/09.10.2026 г., във връзка със заповед № 8121з - 1065/24.06.2026 г. относно възлагане на правомощия на орган по назначаването по служебното правоотношение с държавните служители по чл. 142, ал. 1, т. 2 от Закона за Министерството на вътрешните работи, обявявам конкурс за заемане на 1 (една) вакантна длъжност 

СИСТЕМЕН АДМИНИСТРАТОР, V степен

в сектор КИС „Русе“ към отдел „Териториален“ при дирекция „Комуникационни и информационни системи” - МВР, длъжностно ниво 9, съгласно КДА, наименование  на длъжностното ниво: експертно ниво 5
І. Минимални и специфични изисквания за длъжността:    

1. Кандидатите да отговарят на изискванията по чл. 7 от Закона за държавния служител;

2. Минимална образователно-квалификационна степен „бакалавър“;

3. Област на висшето образование - социални, стопански и правни науки; природни науки, математика и информатика; технически науки; сигурност и отбрана, съгласно т. 6 от Приложението към чл. 108 от Правилника за устройството и дейността на Министерството на вътрешните работи;
4. Професионално направление - обществени комуникации и информационни науки; математика; информатика и компютърни науки; електротехника, електроника и автоматика; комуникационна и компютърна техника; национална сигурност; военно дело; машинно инженерство; администрация и управление, съгласно т. 6 от Приложението към чл. 108 от Правилника за устройството и дейността на Министерството на вътрешните работи;
5. Професионален опит – 1 година или минимален ранг IV младши;

  6. Да притежават или да получат разрешение за достъп до класифицирана информация до ниво на сигурност „Секретно“. Съгласно чл. 10д, ал. 4 от ЗДСл, актът за назначаване се издава в 14 - дневен срок от получаването на разрешението за достъп, когато не е представен такъв документ.

ІІ. Кратко описание на длъжността, съгласно длъжностната характеристика:

- Участва в дейностите по кандидатстване на сектора с проектни предложения по оперативни програми, фондове и механизми, финансирани с европейски средства;
-
Участва в монтажа, поддържането, гаранционно и следгаранционно обслужване, ремонт и профилактика на комуникационната и информационната техника, вътрешните кабели, сградните инсталации и специализираните комуникационни и информационни системи на територията на областта;
- Участва в работни групи и експертни съвети, свързани с дейността на сектора;
- Поддържа на регионално ниво базовото и приложното програмно осигуряване на АИС за общо ползване в МВР и осигурява своевременна актуализация на приложното им програмно осигуряване;
- Проучва причините за повредите в комуникационните и информационните средства, анализира ситуацията и предприема действия за отстраняване и предотвратяване на повредите и информира прекия си ръководител;
- Осигурява целостта на базите данни, следи за спазване технологията на резервиране на системите;
- Участва в изграждането, развитието и внедряването на АИС и техни компоненти на регионално ниво, както и изготвя инструкции за работа с тях;
- Поддържа актуален списък на потребителите на регионално ниво;
- Управлява достъпите до локалния комуникационен и информационен ресурс, съобразно предоставените права; 
- Осигурява антивирусната защита на сървърите и работните станции на регионално ниво;
- Следи за прилагане на мерките и процедурите за сигурност на АИС и организира взаимодействието с други такива на регионално ниво;
- Участва в изграждането, поддържането и контрола, осъществяван за правилната експлоатация на специалната и оперативна свръзка за нуждите на държавното управление и местната администрация.
III. Начин за провеждане на конкурса:

- Решаване на тест за познания от професионалната област на длъжността и относно администрацията, в която е конкурсната длъжност;

- Интервю.
ІV. Граници (от - до) на заплатата, определена за длъжността за степен 1 - от 620.20 евро до 1035 евро, съгласно Наредбата за заплатите на служителите в държавната администрация (НЗСДА).
При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.

V. Необходимите документи, които кандидатите следва да представят за участие в конкурса са:

1. Писмено заявление за участие в конкурса по образец съгласно Приложение № 3 към чл. 17, ал. 2 от Наредба за провеждане на конкурсите и подбора при мобилност на държавни служители (НПКПМДСл).

2. Декларация по чл. 17, ал. 3, т. 1 от НПКПМДСл - по образец.

3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността. Ако дипломата на кандидата за придобито в Република България образование е вписана в Регистъра 
на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4. Копие от документи, удостоверяващи продължителността и областта на професионалния опит.

5. Копия на документи за придобит ранг, при наличие на такъв;

6. Копие от други документи, свързани с изискванията за заемането на длъжността.
Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване за издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.  

  Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

VІ. Място и срок за подаване на документите за участие:

Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес DCIS_ChRPO@mvr.bg, като в този случай заявлението и декларацията следва да бъдат подписани от кандидата с електронен подпис. 

Срокът за подаване на документите е 10 (десет) - дневен от датата на публикуване на обявлението, на адрес: гр. София, ул. „Шести септември“ № 29, приемна на Министерството на вътрешните работи, всеки работен ден от 10:00 ч. до 12:00 ч. и от 14:00 ч. до 16:00 ч. 

Телефон за справки и допълнителна информация - 0882363891. 
VII. Списъците и други съобщения във връзка с конкурса да бъдат обявявани на електронната страница на дирекция „Човешки ресурси“ - МВР - в интернет и интранет.

Копие от обявлението да се изпрати на дирекция „Човешки ресурси” - МВР и на дирекция „Комуникационни и информационни системи”- МВР за сведение и изпълнение.

ВПД АДМИНИСТРАТИВЕН 
СЕКРЕТАР НА МВР:              (п)
 Габриела Килфанова
	
	



